Når indbrudstyve, pushere, voldsmænd, bankrøvere, bedragere og drabsmænd har afsonet deres fængselsdomme, bliver glæden over løsladelsen hurtigt afløst af bekymringer over en nærmest håbløs gæld til staten.

Som det eneste land i Skandinavien forlanger Danmark, at de offentlige sagsomkostninger – først og fremmest til beskikkede forsvarsadvokater – skal betales fuldt ud af de dømte, når de har afsonet deres straffe. Dermed starter livet i friheden ofte med regninger på flere hundrede tusind kroner. Det sender mange løsladte direkte ud i ny kriminalitet, mens andre løber storm på de særlige gældsrådgivninger, der er målrettet tidligere kriminelle og indsatte.

En af dem er Café Exit på Vesterbro i København, hvor 16 frivillige rådgivere arbejder på højtryk for at hjælpe dybt forgældede dømte og indsatte, der prøver at leve et liv uden kriminalitet: